“ભાઈસાબ, તમે એક પ્રશ્ન એક ટાઈમે જ પૂછો, હું થોથરાઈ જાવ છું. હા યાદ આવ્યું, તમે મને એમ પૂછતાં હતા ને કે ક્યાં જવું છે તો સાંભળો, આજથી ચૈત્ર નોરતા શરુ થયા એ તમને ખબર જ હશે, અમે લોકો એ નવ દિવસ ઉપવાસ રાખવાનું નક્કી કર્યું છે. આપણા પેલા મ્યુનીસીપલ ગાર્ડનના મંદિરમાં નવેનવ દિવસ બપોરે-રાત્રે પૂજા-આરતીનું આયોજન કરેલું છે. બપોરની પૂજા પત્યા બાદ એક મહારાજ રામકથા સંભળાવશે. તમે બપોરની ચા જાતે બનાવીને પી લેજો. હું રાત્રે ત્યાંથી પૂજાપાઠ કરીને જ આવીશ.” પત્નીએ ઓર્ડર, પ્રેમ અને ગુસ્સો ભેળસેળ કરી મને આંચકો આપ્યો.